Page:John Wycliff, last of the schoolmen and first of the English reformers.djvu/267

 "And the mercy of him fro kinredis into kynredis, to tho that dreeden him. "He dyde myght in his arm; he scateride the proude fro the thought of his herte.

"He putte doun the myghti of seete, and he highede the meke.

"The hungrynge he fillide with goodis, and the riche he lefte empty.

"He resseyvede Israel his child; he thoughte of his mercy.

"Ashe spak to oure fadris, to Abraham and to his seed into worldis."

"And he, gon out, biganne to preche, and diffame, or publishe, the word."

"He blasfemeth; who may forgeve synnes, no-but God alone? The whiche thing anoon knowen by the Holy Ghost, for thei thoughten so withinne hemself, Jhesus seith to hem, what thenken yee these thingis in youre hertis?"

"And whenne he passide, he saw Levi Alfey sittynge at the tolbothe, and he seith to hym, Sue thou me. And he rysynge suede hym."

"No man seweth a pacche of rude or newe clothe to an old clothe, ellis he takith awey the newe supplement, or pacche, and a more brekynge is maad. And no man sendith newe wyn in to oolde botelis, or wyn vesselis, ellis the wyn shal berste the wyn vesselis, and the wyn shal be held out."

"And thei hav nat roote in hemsilf, but thei ben temporal, that is, lasten a lityl tyme; afterward tribulacioun sprongen up, and persecucioun for the word, anoon thei ben sclaundrid."